OpenLLM-France/wikimedia huggingface dataset:
# Deltoide (anatomia)

    Artikulu hau muskuluari buruzkoa da; beste esanahietarako, ikus «Deltoide (argipena)».
Deltoidea besahezurraren burua estali eta besagainari biribiltasuna ematen dion giharra da; hiru gunetan finkatzen da (lepauztaiaren aurreko ertzean, akromioiaren kanpo aldeko ertzean eta omoplatoaren luzakinean) eta beso hezurraren kanpoko aldearen erdian bukatzen. Eginkizun nagusia besoa jaso edo gorputzetik bereizaraztea du.
30 sorbalda ikertu ondoren, giza deltoideak 191,9 gramoko bataz bestekoa (84–366 gramo artekoa) duela diote adituek.

## Erreferentziak

* ↑ Lur entziklopedietatik hartua.
* ↑ Potau JM, Bardina X, Ciurana N, Camprubí D. Pastor JF, de Paz F. Barbosa M.. (2009). «Quantitative Analysis of the Deltoid and Rotator Cuff Muscles in Humans and Great Apes» Int J Primatol (30): 697–708. doi:10.1007/s10764-009-9368-8..

## Kanpo estekak

* Datuak: Q130243
* Multimedia: Deltoid muscle / Q130243
# Delting

Delting, Eskoziako Shetland uhartediko parrokia eta komunitate bat da, Mainland uhartean.

## Kanpo estekak

* Datuak: Q17513646
* Multimedia: Delting (civil parish) / Q17513646
# Disclosure: Trans Lives on Screen

Disclosure (azpitituluz ere banatua, Disclosure: Trans Lives on Screen) 2020ko film dokumentala da, Sam Federrek zuzendu eta ekoitzia, gaitzat duena Hollywoodeko ikus-entzunezko industrian pertsona transgeneroek zer nolako irudikapen historikoa izan duten. . 2020ko Sundance Zinemaldian estreinatu zen,. eta gero Netflixek sartu zuen bere katalogoan.

## Sinopsia

* Oharra: Atal honek istorio osoa edo amaiera argitzen du.
Zinema-industrian transgenero diren pertsona askoren ekarpenak agertzen dira dokumentalean. Besteak beste: Laverne Cox (ekoizle nagusietako bat da), Susan Stryker, Alexandra Billings, Chaz Bono, Jen Richards, Lilly Wachowski, Ser Anzoategui, Brian Michael Smith, Bianca Leigh, Yance Ford, Zackary Drucker, Jamie Clayton, Michaela Jaé Rodriguez, Alexandra Grey, Trace Lysette, Jazzmun, Angelica Ross, Elliot Fletcher, Candis Cayne eta Leo Sheng.
Pelikulak eta telesaioen pasarteak erabiliz, ikusleak historia-ikasgaia jaso lezake, pertsona transgeneroen irudikapenek Estatu Batuetako eragin dituzten kalte eta okerrez jabetzeko. Adibide horietako batzuk honako filmetakoak dira: Judith of Bethilia, Ace Ventura (film sorta), Tootsie, The Crying Game, To Kill a Mockingbird... Aipaturiko telesailen artean, berriz, Transparent, Pose, edo Nip/Tuck daude.

## Erreferentziak

* ↑ (Ingelesez) «Disclosure» www.thefilmcollaborative.org (Noiz kontsultatua: 2024-04-09).
* 1 2 (Ingelesez) Ramos, Dino-Ray. (2020-05-29). «Netflix Acquires Sundance Docu ‘Disclosure’ From Director Sam Feder» Deadline (Noiz kontsultatua: 2024-04-09).
* ↑ (Ingelesez) Barquin, Juan Antonio. «Disclosure Proves a Shallow Showcase of Trans Cinema» Miami New Times (Noiz kontsultatua: 2024-04-09).
* ↑ (Ingelesez) sschrag. «Queer Cinema for High School» queercinema.net (Noiz kontsultatua: 2024-04-09).
* Datuak: Q84366473
# Discicristata

Discicristata eukariotoen barruko proposaturiko klado bat da. Bere barruan Euglenozoa eta Percolozoa taldeak daude. Proposamen bat dago ere talde hau Cercozoarekin batera Cabozoa izeneko goi taldean biltzeko.

## Erreferentziak

* ↑ Cavalier-Smith T, 2003. The excavate protozoan phyla Metamonada Grassé emend. (Anaeromonadea, Parabasalia, Carpediemonas, Eopharyngia) and Loukozoa emend. (Jakobea, Malawimonas): their evolutionary affinities and new higher taxa Int. J. Syst. Evol. Microbiol., vol 53, 6 1741-58 or. 2003ko azaroa. pmid: 14657102

## Kanpo estekak

* Datuak: Q904166
* Multimedia: Discicristata / Q904166
* Espezieak: Discicristata
# Confucius (2010eko filma)

Confucius (txineraz 孔子 Kǒng Zǐ, euskaraz Konfuzio), 2010eko Hu Mei txinatar zinema zuzendariaren biografia drama film bat da. Konfuzio txinatar filosofoafen bizitzan oinarritua dago. Chow Yun-fat, Zhou Xun, Chen Jianbin, Ren Quan, Lu Yi eta Yao Lu aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
K.a. VI eta V. mendeen artean, Txinan, Konfuzio bizi izan zen, garai guztietako txinatar filosofoen artean eragin handiena eta ospetsuena. 51 urterekin Konfuziok kargu politiko bat onartu eta Txinako historiako garai kritikoenetako batean bakegintzan jardun zuen. Bere eragina Luko erregearengan (Lu Yao) hain handia izanik, gorteko pertsonaia boteretsuenak Konfuzio mehatxutzat jo zuten, ondorioz Konfuzio erbestean bizitzera derrigortua egon zen.

## Aktoreak

* Yun-Fat Chow (Konfuzio)
* Xun Zhou (Nanzi, Weiko erregea)
* Jianbin Chen (Ji Sunsi)
* Quan Ren (Yan Hui)
* Yi Lu(Ji Sunfei)
* Lu Yao (Luko agintaria)
* Kai Li (Qiguan, Konfuzioren emaztea)
* Ban Wang (Shu Sunwu)
* Huanshan Xu (Laozi, jakintsu taoista)
* Jingwu Ma (Qiko agintaria)
* Yanjun Bi (Weiko agintaria)
* Huichun Wang (Li Chu ministroa)
* Wenbo Li (Zilu ikaslea)
* Ma Qiang (Ran Qiu ikaslea)
* Jinming Kan (Zigong ikaslea)
* Chen Rui (Kong Jiao, Konfuzioren alaba)
* Xingzhe Zhang (Gongshan Niu, Biyi hiriko agintaria)
* Zhenyu Qiao (Konfuzioren semea)
* Gao Tian (Qi Sigong gaztea)
* Wang Qingyuan (Zeng Dian ikaslea)
* Li Huan (Wei printzea)
* Dong Ziwu (Yan Zhuoju, Zizuren koinata)
* Wu Liansheng (ministroa)

## Kanpo estekak

* Webgune ofiziala (Txineraz)
* IMDBko fitxa irakurgai (Ingelesez)
* Datuak: Q868745
# Cong

Cong (irlanderaz Conga, berez Cúnga Fheichín izenetik eratorria, euskaraz San Feichinen larreak esan nahi du) Irlanda mendebaldeko Mayo konderrian dagoen herri bat da. Corrib eta Mask aintziren artean kokatzen da.
Herri honek nonbait mundu mailan ospea baldin badu bi arrazoiengatik da: batetik, herri honetan John Ford zuzendariaren The Quiet Man filma ezaguna filmatu zelako da, bertan John Wayne, Maureen O'Hara eta Barry Fitzgerald aktore ospetsuek parte hartu zuten; bestetik, aldiz, herri honen lursailetan Ashford gaztelua kokatzen da, gaztelu gau Irlanda osoko gaztelu ederrenen artean dago, hainbat filma eta dokumentalatan ere agertu izan delarik, gaur egun Irlandako hotel onenen eta gerestienen artean dago.

## Iruditegia

* Lough Mask aintzira.
* Abadetxe zaharraren kanpoaldea.
* Ashford gaztelua.

## Kanpo estekak

* Datuak: Q1125668
* Multimedia: Cong, County Mayo / Q1125668
# Congdon's Shop

Congdon's Shop, Ingalaterrako Kornualles konderriko herrixka bat da.

## Kanpo estekak

* Datuak: Q5160393
* Multimedia: Congdon's Shop / Q5160393
# Conger (Minnesota)

Conger Minnesotako hiri bat da. Freeborn konderrian kokatua dago. 2010ean 146 biztanle zituen, 0,32 kilometro koadrotan banatuta.

## Ikus, gainera

* Freeborn konderria

## Kanpo estekak

* Datuak: Q2334527
# Dolores Keane

Dolores Keane (1953eko irailaren 26a, Sylane, Galwayko konderria) irlandar folk abeslari bat da. Horretaz gain, tin whistle txirula jo eta noizbehinkako aktorea ere izan da. Iraganean eta denbora luzez De Dannan folk musika talde ospetsuko abeslaria izan zen. Seán Keane abeslariaren arreba da.

## Diskografia
### Bakarka

* There Was A Maid (1978)
* Dolores Keane (1988)
* Lion in a Cage (1989)
* Solid Ground (1993)
* Night Owl (1998) Alula Records

### De Dannan

* Dé Dannan (1975)
* Anthem (1985)
* Ballroom (1988)

### Dolores Keane eta John Faulkner

* Broken Hearted I'll Wander (1979)
* Farewell To Eirinn (1980)
* Sail Og Rua (1983)

### Rita Eriksen eta Dolores Keane

* Tideland (1996) Alula Records

### Compilations

* Best of Dolores Keane (1997)
* Where Have all the Flowers Gone: The Very Best of Dolores Keane (2003)

### Antologiak

* A Woman's Heart (1992)
* Bringing It All Back Home - Influence of Irish Music (2 CDs) (2000)

### Bideoa (VHS)

* Bringing It All Back Home - Influence of Irish Music (1992) (various artists)

## Kanpo estekak

* Dolores Keane. Dararecords.com (Ingelesez)
* Dolores Keane. Allmusic.com (Ingelesez)
* Datuak: Q3034290
# Dolores López Aranguren

Dolores Jacoba López Aranguren (Carhué, 1905eko abenduaren 28a – La Plata, 1985eko martxoaren 27a) argentinar hezitzailea, idazlea, sindikalista eta paleontologoa izan zen.

## Biografia

1924an pedagogia eta erlazionatutako zientzietako bigarren hezkuntzako, hezkuntza arrunteko eta bereziko irakasle gisa lizentziatu zen. Filosofia, Natura Zientzietan (zoologia espezialitatea) eta Hezkuntza Zientzietan doktoretza lortu zuen La Platako Unibertsitate Nazionalean. 1927an Natur Zientzietan doktoratu zen Ángel Cabreraren zuzendaritzapean Camelidos fossils argentinos tesiarekin, 1930ean Anales de la Sociedad Científica Argentina aldizkarian argitaratua.
La Platako Unibertsitate Nazionaleko (ATULP) Langileen Elkartearen fundazio eta lehen zuzendaritza batzordearen parte izan zen 1932ko ekainaren 14an

## Argitaratutako liburuak

* "Flechas de Cristal" (1932) Poesia, Jorge Blanco editoriala.
* "Lumbre y Sueño" (1948) Poemak prosan.
* " Mediodía " (1948) Poesia.
* "La señal del Ángel" (1949)
* "Ala y tiempo" (1951) Saiakera.
* «Hicimos fuego en la noche». (1956) Jorge Raúl Garbarino eta Hector M. Riverarekin .
* "Contigo vá mi voz" (1959) Poesia, La Platako Udalerria edizioa.
* "Rosa y laurel en tierras de América"
* "La paloma, el fuego y el ángel"
* "Morada de la pena"
* "Meridiano de La Plata" (1963) Saiakera, La Platako Udalerria edizioa.

## Sariak eta ohoreak

La Platako hiriko 106. Diagonalak bere izena darama 1986ko martxoaren 19ko 6170 ordenantzaren bidez

## Erreferentziak

* ↑ Efemérides. 28 de diciembre de 2018, 12 or..
* ↑ Arias, Ana Carolina. (2017). [http://www.memoria.fahce.unlp.edu.ar/tesis/te.1560/te.1560.pdf «Mujeres universitarias en la Argentina: Algunas cuestiones acerca de la Universidad Nacional de La Plata en las primeras décadas de siglo XX»] Memoria Académica.
* 1 2 www.eldia.com, Diario El Dia de La Plata. «Diario El Dia de La Plata www.eldia.com» www.eldia.com.
* ↑ Herbst, Rafael; Anzótegui, Luisa M.. (2015). «Las mujeres en la paleontología argentina» Revista del Museo de La Plata 1 (especial): 130-137..
* ↑ Atulp. «Cómo nació ATULP» Atulp.
* ↑ «..::Concejo Deliberante - La Plata |Home::..» www.concejodeliberante.laplata.gob.ar.

## Kanpo estekak

* Datuak: Q104759505
* Multimedia: Dolores López Aranguren / Q104759505
# Dolores Merendón

Dolores Merendón Hondurasko Ocotepeque departamenduko udalerri bat da. 44.43 km²ko azalera du eta 2013ko datuen arabera 3718 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2138937
# Dmitri Jazov

Dmitri Timofeievitx Jazov (errusieraz: Дми́трий Тимофе́евич Я́зов; Jazovo, Omsk oblasta, Sobietar Errepublika Sozialisten Batasuna, 1924ko azaroaren 8a - Mosku, Errusia, 2020ko otsailaren 25a) sobietar militar eta politikaria izan zen.
Bigarren Munduko Gerra borroka egin zuen. Mikhail Gorbatxovek 1987an izendatu zuen Defentsa ministro. Mugimendu independentisten errepresioan rol garrantzitsua jokatu zuen Azerbaijanen, Letonian eta Lituanian. 1991ko Moskuko estatu kolpean Estatuko Larrialdi Batzordeko kide izan zen eta 18 hilabete eman zituen kartzelan.
1990ean SESBeko mariskal izendatu zuen. Mariskalen artean bizirik atera zen azkena izan zen.
* Datuak: Q48041
* Multimedia: Dmitry Timofeyevich Yazov / Q48041
# Dmitri Skliarov

Dmitri Skliarov, errusieraz Дмитрий Скляров, (1974ko abenduaren 18a - ) errusiar programatzailea da, eta 2001ean atxilotu zuten AEBtako indar polizialengatik.

## Bizitza

Dmitri Skliarov kriptoanalisia ikasi zuen eta ElcomSoft errusiar software enpresaren langilea izan zen. "The Advanced eBook Processor" (AEBR) programa sortu zuen, eta Adoberen eBook Reader-aren babesa saltatu zuen.
2001eko iIrailaren 16an DEF CON konbentzioan (Las Vegas) hitzaldi bat eman zuen, "eBook's Security — Theory and Practice" deiturikoa. Bertan, FBIak atxilotu zuen Moskura bueltatu bueltatzean, eta Digital Millennium Copyright Act. hitzarmenak zioen bezala, copyright-a saltatzeko produktu bat banatzen ari zela esan zioten.
Atxilotu eta ondorengo egunetan, Webgune asko mobilizatu ziren bere atxilopenaren kontra. DEF CONean DMCA-ren artikulurik ez zela bilatu eta DMCA Errusian baliorik ez zuela izan ziren kanpaina horien arrazoiak, eta, beraz, Dmitri Skliarov arrazoirik gabe atxilotu zutela babesten zuten. Horrez gain, Adobe produktuei boikota egiteko kanpaina ere sortu zen.
Irailaren 19an, Amerikar publikatzaileen asoziazioak bere atxilopena ontzat eman zuen, eta hasiera batean, Adobe berak ere onartu zuen. Hala ere, Electronic Frontier Foundation-ekin hitz egin ondoren, prentsa nota bat eman zuten 23an bere askapena aldarrikatuz. Hala ere, Adobek oraindik ElcomSoften kontrako juizioak ditu.
Sklyarov Las Vegas-en egon zen atxilotuta hasiera batean, eta gero Oklahomara eraman zuten abuztuko 3ra arte. Ondoren, San Jose-ra eraman zuten, Federal Prisoner Transfer Center-era. Abuztuaren 6an, 50.000 dolareko fidantza ordaindu ondoren askatu egin zuten, baina Kaliforniara itzultzea debekatu zioten.
Bere testimonioaren truke karguak kendu zizkioten, eta Errusiara bueltatu zen abenduaren 14an. 2002ko abenduaren 18an ElcomSoft ere kargurik gabe gelditu zen, epaile batek errugabeak zirela esan baitzuen, Kalifornian.

## Ikus, gainera

* Fair use
* Datuak: Q93035
# Dmitri Jegorov

Dmitri Fiodorovitx Jegorov (errusieraz: Дмитрий Фёдорович Егоров; 1869ko abenduaren 22a/abenduaren 10a - 1931ko irailaren 10a) errusiar eta sobietar matematikari ezaguna izan zen geometria diferentzial eta analisi matematikoaren arloetan ekarpen esanguratsuak egiteagatik. Moskuko Matematika Elkarteko lehendakaria izan zen 1923 eta 1930 bitartean.

## Bizitza

Jegorovek garrantzi handia ematen zien sinesmen espiritualei eta, argi eta garbi, Errusiako Iraultzaren ondorengo Marxismoaren jarraitzaileen aurka eliza defendatu zuen. Moskuko Matematika Elkartearen presidentea hautatu zuten 1921ean eta Moskuko Estatuko Unibertsitatean Mekanika eta Matematika Institutuko zuzendari bihurtu zen 1923an. Moskuko Matematika Elkarteko Matematitxeskii Sbornik aldizkaria editatu zuen. Hala ere, Errusiako Eliza Ortodoxoaren errepresioaren aurka Jegorovek izandako jarreragatik, 1929an Institututik kanporatu eta publikoki agiraka egin zioten. 1930. urtean, "sinestun sektarioa" bezala atxilotu eta espetxeratu zuten, eta laster Moskuko Matematika Elkartetik kanporatu zuten. Kartzelaratu eta gero, gose greba bat hasi zen kartzelan, kartzelako ospitalera eraman zuten arte, eta, azkenean, Nikolai Txebotariov matematikariaren etxera, bertan hil zen.

## Ikerketa lana

Jegorovek gainazal potentzialak eta sistema ortogonalak aztertu zituen, eta ekarpen esanguratsuak egin zituen geometria diferentzialen eta ekuazio integralen arlo zabalagoetara. Bere lanak Jean Gaston Darbouxen eragin handia izan zuen geometria eta analisi matematiko diferentzialean. Jegoroven teorema, analisi errealeko eta integrazio teoriako teorema bat, bere ondoren izendatu zuten.

## Lanak

* Egoroff, D. Th.. (1911). «Sur les suites des fonctions mesurables» Comptes rendus hebdomadaires des séances de l'Académie des sciences 152., Gallica (Frantsesez).

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* O'Connor, John J.; Robertson, Edmund F.. «Dmitri Jegorov» MacTutor History of Mathematics archive. St Andrews Unibertsitatea http://www-history.mcs.st-andrews.ac.uk/Biographies/Egorov.html..
* Datuak: Q726403
* Multimedia: Dmitry Egorov / Q726403
# Dmitri Konyxev

Dmitri Borisovitx Konyxev (errusieraz: Дмитрий Борисович Конышев; Gorki, 1966ko otsailak 18) errusiar txirrindulari ohi bat da, profesionala 1989 eta 2005 artean, denbora horretan 40 garaipen lortu zituelarik.
Sobietar Batasuneko azken belaunaldietatik iritsia, Konyxev errodadore on bat izan zen, abiadura punta on batekin, esprintean garaipenak lortzeko gai, batez ere talde txikietan. Zenbait txapelketa nazional eta bi domina Munduko Txirrindularitza Txapelketan lortzeaz gain, hiru Itzuli Handietan ere lortu zituen etapa garaipenak.
Gaur egun Katusha errusiar taldeko teknikoa da.

## Palmaresa

1987
* Austriako Itzulia
1988
* Girobio
1989
* Agostoni Kopa
* Emiliako Giroa
* 2. SESBeko txapelketan
* 2. Munduko Txirrindularitza Txapelketan
* 2. Toscanako Giroan
1990
* SESBeko txapelketa
* Etapa 1 Frantziako Tourrean
* Larcianoko Industria eta Eskulangintza Sari Nagusia
1991
* 2 etapa Frantziako Tourrean
* Etapa 1 Tirreno-Adriatikon
1992
* Etapa 1 Asturiasko Itzulian
* 2. Errusiako errepide txirrindularitzako txapelketan
* 3. Amstel Gold Racen
* 3. Munduko errepideko txapelketan
1993
* Errusiako errepide txirrindularitzako txapelketa
* 2 etapa Italiako Giroan
1994
* Etapa 1 Herbehereetako Itzulian
* Friuliko Giroa
1995
* 3. Tirreno-Adriatikoan
1996
* Etapa 1 Espainiako Vueltan
* 3. Errusiako errepide txirrindularitzako txapelketan
1997
* Etapa 1 Italiako Giroan eta Intergiro sailkapena
* Etapa 1 Tirreno-Adriatikon
* Etapa 1 Murtziako Itzulian
* Etapa 1 Poloniako Itzulian
* Valoniako Sari Nagusia
* 3. Argovia Kantonamenduko Sari Nagusian
1998
* Etapa 1 Valentziako Erkidegoko Itzulian
* 3. Errusiako errepide txirrindularitzako txapelketan
1999
* Etapa 1 Frantziako Tourrean
* Sabatini Kopa
* Fourmieseko Sari Nagusia
2000
* Etapa 1 Italiako Giroan
* Romañako Giroa
2001
* Errusiako errepide txirrindularitzako txapelketa
* Etapa 1 Suitzako Itzulian
* Sabatini Kopa
* Campaniako Giroa
2004
* Etapa 1 2004ko Euskal Bizikletan
2005
* Etapa 1 Asturiasko Itzulian.

## Taldeak

* Alfa Lum (1989-1990)
* TVM (1991-1992)
* Jolly (1993-1994)
* AKI (1995-1996)
* Roslotto ZG (1997)
* Mercatone Uno (1998-1999)
* Fassa Bortolo (2000-2002)
* Marlux (2003)
* LPR Brakes (2004-2005)

## Erreferentziak

* ↑ Alfabeto zirilikoz idatzitako izenak euskarara aldatzeko transkripzio-sistema, Euskaltzaindiaren 156. araua.

## Kanpo estekak

* Dmitri Konyxev - ProCyclingStats
* Datuak: Q712506
* Multimedia: Dimitri Konyshev / Q712506
# Dmitri Miontxinski

Dmitri Timofeevitx Miontxinski (errusieraz: Дми́трий Тимофе́евич Миончинский; 1889ko urriaren 26a, Kazan – 1918ko abenduaren 29a/abenduaren 16a, Stavropolgo gobernazioa) - Errusiar Inperioaren koronel eta Errusiako Gerra Zibilean Txernetzoven Partisanoen parte izan zen. Bolondresen Armadaren artilleriaren kontrolatzailea ere izan zen.
Jurgi Santuaren Zalduna zen eta Jurgi Santuaren Ezpata irabazi zuen.

## Hezkuntza

Nhizny Novgorod kadeteen gorputzean graduatu zen 1906an eta Mikhailovski Artilleria Eskolan 1909an. 1914an, Lehen Mundu Gerra hasi baino lehen Nikolaev akademian sartu zen.

## Partaidetza Lehen Mundu Gerran

Gerra Handiaren hasieran, frontera bidalia izan zen 1. Artilleria Bateriaren tenientea bezala, 31. Artilleria Brigadaren parte zena. Gnaia Lipako Guduan zauritua izan zen, 1914ko abuztuaren 14an. Sendatu zenean berriro sartu zen armadan eta urritik azarora San Ibaian borrokatu zuen; honengatik Jurgi Santuaren 4. Mailako domina irabazi zuen. 1916an teniente koronel mailara igo zen, eta Jurgi Santuaren Ezpata jaso zuen.
1917an 31. Artilleria Brigadaren 5. bateria bere menpe zegoen.

## Errusiako Gerra Zibila

1917ko abenduaren 12an Bolondresen Armadan sartu zen eta bi egun geroago Mikhailovsko-Konstantinovskaia Artilleria bateriaren agintaria izendatu zuten. Bateria honek Txernetzoven Partisanoen parte zen, Vasili Txernetzoven aginpean. Izotz Martxan parte hartu zuen eta Bolondresen artilleriaren antolatzaile nagusia bihurtu zen.
1918an, komandante titulua jaso zuen eta Koronel mailara igo zen.
1918ko Abenduaren 16an heriotza zauri bat jaso zuen Shishkino (Stavropol) herrixkatik hurbil, borrokatzen ari zen bitartean. Ekaterinodarren lurperatua izan zen, Katalinaren elizan

## Jasotako Sariak

* Jurgi Santuaren 4.Mailako domina (VP 09/23/15)
* Jurgi Santuaren arma (VP 27.01.117)

## Bibliografia

* Марков и марковцы. — М.: НП «Посев», 2001. ISBN 5-85824-146-8
* Гиацинтов Э. Н. Записки белого офицера / Вступит. статья, подготовка текста и коммент. В. Г. Бортневского. — СПб.: «Интерполиграфцентр» СПбФК, 1992. — 267 с., илл. ISBN 5-88560-077-5.
* Клепов М. Ю. Офицеры — Георгиевские кавалеры Первой мировой войны. — М.: «Минувшее», 2015.
* Миончинский, Дмитрий Тимофеевич. // Проект «Русская армия в Великой войне».
* Datuak: Q4295394
# Dmitri Radtxenko

Dmitri Leonidovitx Radtxenko (errusieraz: Дмитрий Леонидович Радченко; 1970eko abenduaren 2a - ) Errusiako futbolaria izan zen.

## Selekzio nazionala

SESBeko selekzioarekin :
| Urtea | Partida | Gol |
| 1990 | 2 | 0 |
| Guztira | 2 | 0 |
| Errusiako selekzioarekin |||
| Urtea | Partida | Gol |
| 1992 | 2 | 1 |
| 1993 | 5 | 1 |
| 1994 | 11 | 5 |
| 1995 | 8 | 2 |
| 1996 | 7 | 0 |
| Guztira | 33 | 9 |

## Kanpo estekak

* National Football Teams
* (Japonieraz) J.League Data Site
* Datuak: Q612236
* Multimedia: Dmitri Radchenko / Q612236
# Dmitri Medvedev

Dmitri Anatolievitx Medvedev (errusieraz: Дмитрий Анатольевич Медведев; San Petersburgo, 1965eko irailaren 14a) errusiar politikaria da. 2008-2012 bitartean, Errusiako presidentea izan zen, eta 2012an Vladimir Putinek lehen ministro izendatu zuen.

## Bizitza

1987an Leningradeko Estatu Unibertsitatean zuzenbidean graduatu zen. Abokatu lanetan aritu ostean, 1990eko hamarkadan irakasle gisa egin zuen lan. 1991tik 1996ra, Vladimir Putinek zuzendutako San Petersburgoko Udalaren Nazioarteko Harremanen Komitearen lege-aditua izan zen.
2000 eta 2001 bitartean, Errusiako gobernuak kontrolatutako Gazprom gas enpresaren administrazio-kontseiluaren buruzagi karguan jardun zen eta 2005etik 2008ra, Kremlineko lehen ministro-ordea izan zen. 2008tik 2012ra Errusiako presidentea izan zen. 2012ko presidentetzarako hauteskundeetan Vladimir Putin nagusitu ostean, Medvedev lehen ministro izendatua izan zen.

## Erreferentziak

* ↑ Euskaltzaindiaren 156. araua - Alfabeto zirilikoz idatzitako izenak euskarara aldatzeko
* ↑ Pilar BONET: Putin consuma el enroque político en Moscú Internacional.elpais.com
* ↑ Pilar BONET: Putin vence en las urnas y toma la calle Internacional.elpais.com
* Datuak: Q23530
* Multimedia: Dmitry Medvedev / Q23530
# Dmitri Muratov

Dmitri Andreievitx Muratov (errusieraz: Дмитрий Андреевич Муратов; Kuibixev, 1961eko urriaren 30a) errusiar kazetari eta telebista aurkezlea da. 2021eko Bakearen Nobel Saria jaso zuen Maria Ressarekin batera adierazpen askatasuna, eta, honenbestez, demokrazia eta bakea babesteko eginiko lanagatik.
1993an demokraziaren aldeko Novaya Gazeta egunkaria sortu zuen beste kazetari batzuekin batera. Editore nagusia izan zen 1995etik 2017ra, eta hala da 2019tik. Egunkariak gobernuaren ustelkeriari eta giza eskubideen urraketei buruzko informazioa argitaratu du. Muratov izan zen Anna Politkovskaiaren artikuluak argitaratzeko arduraduna.

## Erreferentziak

* ↑ Alberdi, Iosu. (2021-10-8). «Ressa eta Muratov kazetariek irabazi dute Bakearen Nobel Saria» Berria (Noiz kontsultatua: 2021-10-15).

## Kanpo estekak

* Datuak: Q1823418
* Multimedia: Dmitry Muratov / Q1823418
# Domingo Etxeberri

Domingo Etxeberri Zelaiandia (Donostia, Gipuzkoa, XVII. mendea) politikaria izan zen.Filipe III.a Espainiakoa eta Filipe IV.a Espainiakoa erregeen idazkaria izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12256314